cyanic-selkie/wikianc huggingface dataset:
فول كونطاكط
فول كونطاكط ولاّ فول كونطاكط كاراطي ولاّ فول كونطاكط ميريكاني هو رياضة د لمدابزة بدات ف لميريكان ف الستينيات ديال لقرن لعشرين. تايجمع لفول كونطاكط ما بين لبوكس لينڭليزي و لكاراطي، و لمدابزات ديالو تيكونو إما بلحساب ديال النقط ولا بالضربة لقاضية. لبلايص اللي تقدر تضرب فيهم ف لفول كونطاكط هوما لبلايص فوق الصمطة، من غير الظهر. ف لمدابزات يقدر يضرب لواحد بيديه ولا برجليه.
ليبيرالية
تصغير|لكتاب ديال [[دجون ميلطون لي ركّز فيه بزاف على لمبدأ ديال حرية التعبير]] ليبيرالية هي فلسافة سياسية ؤ أخلاقية كتقوم على لحرية، لختيار ديال المحكوم ؤ لمساواة قدام لقانون. ليبيراليين كيتبناو بزاف ديال لآراء على حسب لفهم ديالهم لهاد لمبادئ، ولكن عامةً كيدعمو لحقوق لفردية (بما فيها لحقوق لمدنية و حقوق لإنسان)، ديموقراطية، لعلمانية، حرية تعبير، حرية صحافة، حرية دين ؤ قتيصاد سّوق. لون صفر هو لون سياسي لمرتابط كتر ب ليبيريالية.
لأزمة د أڭادير 1911
لأزمة د أڭادير ؤ كاتسمّى بعض لمرات بلأزمة لمغريبية تّانية، و هي أزمة عالمية وقعات فعام 1911 بسباب لمنافسة لي كانت بين لألمان ؤ فرانسا على لمغريب، حيت ألمانيا صيفطات واحد لباطو حربي (Panther) لسّواحل د أڭادير و هددات بلي غاتقصفو يلى ماخرجاتش فرنسا من لمغريب. سالا لموشكيل بعدمّا عطات فرانسا لألمان واحد شويّة من لكونڭو لفرانساوية. يسار|تصغير|300x300بك|«إس.إم.إس بانتر» لي صيفطات ألمانيا لمدينة أڭادير
لأسباب
ف 1904، تّافقات فرنسا و بريطانيا باش بريطانيا تاخد مصر، و فرنسا تدّي لمغريب. منبعد فعام 1906 غادي تتّافق فرنسا و سبنيول باش يقسمو لمغريب بيناتهم.
تيفاقية د تطبيع بين لمغريب ؤ إسرائيل
ب هاد تّيفاقية، نضم لمغريب ل مجموعة د لبلدان ف شمال إفريقيا ؤ شرق لأوسط لي ديجا عتارفات ب إسرائيل ؤ سنات تّطبيع معاها، لي منهوم لبحرين، لإمارات، مصر، لأردن، ؤ سّودان.
عوام 1590
عوام 1590 ؤلا عقد 1590 هوّ عقد ديال الزمان بدا ف 1 يناير 1590 و سالا ف 31 دجنبر 1599.
كرونولوجيا
مقالات د لعقد د 1590: 1590 · 1591 · 1592 · 1593 · 1594 · 1595 · 1596 · 1597 · 1598 · 1599
أسماء لورياشي
أسماء لورياشي (بلأمازيغية: ⴰⵙⵎⴰ ⵍⵡⵔⵢⴰⵛⵉ - تولدات ف 1968 ف بني سيدل ) هي رسامة و ديزاينر مغريبية، تاتقري لفن التشكيلي ف وجدة. لورياشي درات بزاف د لمعارض لفردية و لجماعية ف لمغريب و تا ف لخاريج.
عقاب
العُقاب (جمعها: عِقْبان) ڭنس من طيور تيتبع رتبة الجوارح وفصيلة البازية، وفيه كثر من 61 نوعًا تيعيش بزاف منهم فأوراسيا وأفريقيا، وخارج هاد البلايص تيعيشو 2 نواع فميريكان و كندا هما العقاب القرع و العقاب الذهبي، وتسعود نواع فالأوساط تميريكان ولجنوب ديالها وثلاثة نواع فؤسطراليا وكاينين نواع بزاف فالفلپين.
أسماء لورياشي
الرسمات د أسماء لورياشي تاتركز على الطبيعة ديال الريف، اللي هي لمنطقة لأصلية ديالها.
عقاب
عيون الكلام
== عيون لكلام ==
إنسطاڭرام
إنسطاڭرام (ب ) (كيختاصروه لمغاربة بسميت إنسطا) هو سربيس و شبكة جتماعية ميريكانية ديال لمشاركة د تّصاور ؤ لڤيديوات، تابعة ل شركة ميطا (لي كانت سميتها "فيسبوك").
شّركة د إنسطاڭرام أسسها كيڤن سيسطروم، و مايك كريڭر، و بانت لمرة لّولة ف أنظمة د أي ؤ إس ف أكتوبر 2010. ف أبريل 2012 تطلقات لڤيرسيون د أندرويد، تبعاتها لڤيرسيون د دّيسكطوپ ف نونبر 2012 مع مزايا محدودة مقارنةً ب لڤيرسيونات د تّيليفون. ف يونيو 2014 خرجات أپليكاسيون د إنسطاڭرام د فاير. ف أكتوبر 2016 خرجات لڤيرسيون ديال ويندووز 10.
شينزو أبي
شينزو أبي (ب جّاپونية 安倍 晋三، مزيود ف 21 شتنبر 1954 - مات ف 8 يوليوز 2022) سياسي جاپوني لي كان رئيس لوزارا د جّاپون، ؤ رئيس ديال لحيزب لّيبيرالي دّيموقراطي من 2006 تال 2007، ؤ عاوتان من 2012 تال 2020. شينزو أبي هوّا مول أطول مدة ديال لحكم ف منصب رئيس لوزارا ف تّاريخ د جّاپون. شينزو أبي تولد ف فاميلة سياسية ؤ تّنتاخب ف لبرلمان جّاپوني ديجا من 1993. كان شغل منصب ديال أمين لمجلس د لوزارا من 2005 تال 2006 ف لفترة ديال دجونيشيرو كويزومي، ؤ ل مدة قصيرة كان زعيم د لموعارضة ف 2012.
ف 8 يوليوز 2022، تّغتال أبي من طاراف عسكري جاپوني سابق، فاش كان كيلقي خطبة ف إطار لحملة نّتيخابية ديالو.
أبي كان سياسي محافضي لي بزاف د نّاس كانو كيوصفوه بلي كان يميني ؤ قومي جاپوني.
لطيفة البوحسيني
لطيفة البوحسيني هي أستاذة جامعية فكلية علوم التربية، ف الرباط، وخبيرة فمجال النوع الاجتماعي و حقوق لإنسان وعضو المكتب الوطني لكلية المواطنة للدراسات السياسية فالرباط من 2012. وهي عضو ف لمكتب لوطني د لمنظمة المغريبية د حقوق لإنسان وكاتبة وناشطة يسارية حصلات على درجة الدوكتورا فالتاريخ والحضارات وتاريخ الحركة النسوية ف لمغريب. لطيفة البوحسيني هي كذلك مدربة متخصصة ف حقوق لمرا، ومتحدثة ف لمجلس لوطني د حقوق لإنسان.
حياتها
تزادت البوحسيني ف وزان و نتاقلت للرباط و فاس باش تكمل دراستها، من بعد مشات ل فرانسا وخدات تماك الدوكتورا ديالها فالتاريخ من جامعة تولوز لي كان الموضوع تاعها وضع لمرا ف لكتابات و التاريخ لمغريبي ف لعصور لوسطى. نضمت من بعد لمنظمة لعمل الديمقراطي الشعبي و نتاقلات ل تحاد لعمل النسائي.
بدات لطيفة البوحسيني مسارها لمهني ف لأمانة لعامة د لمرا و لأسرة و إدماج لمعاقين و من بعد رئيسة قسم ف مديرية الشؤون لجتماعية و ف مديرية وزارة التنمية لجتماعية و لأسرة و التضامن. تحولات من لإدارة ل أستاذة جامعية ف عام 2008 ف لمعهد لوطني د لعمل لجتماعي ف طنجة ومن بعد ف كلية علوم التربية ف الرباط.
لأراء تاعها
كتقول لطيفة البوحسيني بلي لمساواة بين لمرا و الراجل كتعلق ب لمساواة ف لحقوق و لواجبات، و ف لمكانة و لكرامة، ف لولوج لمتساوي ل لموارد و الفرص، و لمساواة داخل لأسرة، و ف لخدمة، و ف لفضاء لعام و لحياة السياسية، و لمساواة معندهاش علاقة بالتشابه والتطابق
وكتقول بلي وخا لأحزاب خصصات لقضية مرا ف لبرامج ديالها نصيب كبير، ولكنها مقدماتش إجراءات يمكن تفعلها على أرض لواقع
لامسالية
تصغير|رمز ديال لّامسالية اللامسالية (النݣليزية: Infinity) (لعربية: ما لا نهاية) هوا واحد لكونصيپط ف لماط ؤ لفلسفة لي كيشير ل واحد لعبار للي ما كايتسالاش، ؤلا كبر من أي عاداد طبيعي، ؤ كيتّرمز ليها عادةً ب هاد رّمز \infty.
من لعهد ديال ليونانيين لقدام كانت طّبيعة ديال اللامسالية موضوع د لمداكرة بين لفلاسفة. ف لقرن 17، بعدما تّختارع رّمز ديال اللامسالية من طاراف لعالم نّݣليزي دجون واليس (ف 1655)، بداو لماطيماتيسيانات كيدرسو مسايل عندها علاقة ب اللامسالية، بحال لحساب الصغيوراني ؤ التستيفات اللامسالياوية (لي ماكاتسالاوش)، سيرتو عولاما د لماط بحال جان بيرنولي ؤ ݣييوم دو لوپيطال. وخا داكشي وحلو لعولاما ف لمفهوم د اللامسالية ؤ ماعرفوش واش يتعاملو معاه كا عاداد ؤلا مقدار ب لمفهوم لعام. ف لقرن 19، لألماني ݣيورݣ كانطور وسّع دّراسة لماطاوية ديال اللامسالية فاش بدا كيدرس لمجموعات ؤ لأعداد الصغيورانية ؤ برهن بلي اللامسالية فيها بزاف د لمقادير. مثلا اللامسالية ديال لأعداد الطبيعية صغر من اللامسالية ديال لأعداد لحقيقية.
باسكيط
لباسكيط هي رياضة جماعية تختارعات عام 1891 ف لميريكان كيلعبوها جوج ديال لفراقي ضد بعضياتهم. كل فرقة د لباسكيط تيكونو فيها 5 د اللعابا تيلعبو بيديهم بكورة ليمونية. لفكرة ديال لباسكيط هي باللي كل فرقة خاص تدخّل لكورة ف السلة اللي تادّافع عليها لفرقة لاخرا. إلا كان اللعاب فايت واحد لخط ودخّل لكورة، تاتاخد فرقتو 2 د النقاط، ويلا كان بعيد (خارج لخط) وماركا، تاتاخد لفرقة 3 د النقاط. لفرقة اللي تيكون عندها أكبر عدد د النقاط ملّي تيسالي لماتش هي اللي تاتكون ربحات.
لماتش د لباسكيط تيكون مقسوم على 4. كل ربع تاتكون فيه 10 د الدقايق و بيناتهم ستيراحة.
نور لمغريب (جورنال مغريبي)
تصغير|⁨⁨لپاج لّولة ديال نّمرة لّولة د جّورنال⁩ نور لمغريب ولا نور لغرب (ب لعبرية אור המערב، ؤر هاماعراڤ، ب لفرانساوية La Lumière du Maroc ولا Lumière de l'Occident ) هوّا جورنال مغريبي شهري كان كيخرج ف كازا مابين 6 نونبر 1922 ؤ 1 أكتوبر 1924. هاد جّورنال كانو كيصدروه لخوت حاديدا، لي كانو يهود مغاربا، ب دّاريجة ليهودية مكتوبة ب لحروف د لعبرية، ؤ كانو كيمتالكو مكتابة ؤ دار د نّشر. بسباب تّوجه صّهيوني ديال جّورنال سدّوه سّلطات ف 1924. خرجو منو 21 نمرة، ب مجموع ديال 52 صفحة.
غتيال ديال شينزو أبي
تصغير|[[شينزو أبي ف مارس 2022]] ف 8 يوليوز 2022، شينزو أبي، رئيس لوزارا لفايت د جّاپون، ؤ عضو ف لبرلمان، تعرض ل عملية غتيال فاش كان كيخطب حدا لݣار د تّران د ياماطو سايداجي ف مدينة نارا ف غرب جّاپون. معا جوايه سّاعة 11:30 ب تّوقيت د جّاپون (ݣرينيتش+9)، ف خطبة ديال لحملة نّتيخابية ديال لحيزب لّيبيرالي دّيموقراطي، تيرا عسكري جاپوني سابق على أبي من لّور ب كابوس مصاوب ب ليد. شينزو أبي تّنقل فيساع ف هيليكوپطير طبية ل سبيطار نارا لجامعي، ؤ معا 5:03 د لعشية تّعلن على لوفاة ديالو.
لمتّاهم، طيتسويا ياماݣامي، ساكن ف نارا، ف عمرو 41 عام، ؤ كان خدم 3 سنين ف لبحرية د جّاپون من 2002 تال 2005. لبوليس، لي شدّوه ف لحين، ݣالو بلي ياماݣامي عتارف ب لجريمة ديالو. فاش قلّبو ف دارو، لقاو سلاحي خرين ؤ مواد تفرݣيعية.
مجموعة د لقيّاد ؤ سّياسيين ف لعالم نعاو شينزو أبي ؤ تأسّفو على لغتيال ديالو. هادي أول عملية د غتيال ديال رئيس وزارا جاپوني من 1936 فاش طرا نقيلاب عسكاري ف جّاپون لي فشل ف لّخر.
وليد شديرة
وليد شديرة، تولد ف 22 يناير 1998 ف لوريطو، هو كوايري مغريبي كيلعب أباسونطر معا لفرقة طاليانية باري ف سيري ب.
لبدية
تولد شديرة ف 1998 ف مدينة لوريطو ف وسط فاميلة مغريبية أصلها من بني ملال هاجرات ل طاليان قبل مايتزاد ب عشر سنين. باه عزيز حتا هو كان كوايري كيلعب ف لهوجوم ف لمغريب. خوه صغير محمد حتا هو كيلعب كورة ف نفس لپوصط معا لفرقة د سانجيوسطيزي.
لكاريير معا لفراقي
ف 10 يوليوز 2019، سنا كونطرة ديال تلت سنين معا لفرقة د پارما ف سيري أ ، لي سلفاتو موراها ل أريتسو ف سيري سي.
دار لبدية ديالو لحتيرافية معا أريتسو ف سيري سي ف 25 غشت 2019 ضد ليكو. بدا لماطش أساسي ؤ خرج ف دقيقة 65.
ف 31 يناير 2020، مشا إعارة ل لفرقة د ليكو.
ف 4 شتنبر 2020، مشا مسلف ل مانطوڤا.
ف 18 يوليوز 2021، مشا مسلف ل باري. ف 30 يونيو 2022، فعّلات باري لبند ديال شريان ؤ سنات معاه كونطرة د تلت سنين حتال يونيو 2025.
لكاريير معا لمونتخاب
ف 12 شتنبر 2022، عيطلو لمودريب د لمونتخاب د لمغريب وليد رݣراݣي باش يلعب جوج ماتشات أميكال ضد تشيلي ؤ لپاراݣواي.
معا لمونتخاب
طابلو تالي كيليستي لماتشات د لمونتخاب د لمغريب لي شارك فيهم وليد شديرة من 23 شتنبر 2022 حتال دابا.
حاييم بن عطار
حاييم بن موشي بن عطار (مزيود ف 1696 ف سلا، مات ف يوليوز 1743 ف لقدس) هوّا حاخام يهودي مغريبي كيتّعتابر من أعضم لحاخامات لي دازو ف لمغريب، ب فضل لكتابات ديالو ف شرح تّورا، ؤ لأعمال ديالو على تّلمود ؤ لكابالا، ؤ كيتّعتابر من رّواد ديال لحاراكة لحاسيديمية، لي هيّا حاراكة روحانية يهودية. كينتامي ل لفاميلة د بن عطار، لي هيّا فاميلة يهودية مغريبية أصلها من لأندلس.
عوام 1580
عوام 1580 ؤلا عقد 1580 هوّ عقد ديال الزمان بدا ف 1 يناير 1580 و سالا ف 31 دجنبر 1589.
كرونولوجيا
مقالات د لعقد د 1580: 1580 · 1581 · 1582 · 1583 · 1584 · 1585 · 1586 · 1587 · 1588 · 1589
لاكريم
لاكريم ولّا لكريم مغني راپ فرانساوي من أصول جزائرية سميتو لحقيقية كريم زينود. تولد كريم زينود ف 19 أبريل عام 1985 ف واحد لحي صغير ف باريس.
فوقبنادم
تصغير|تصويرة ديال [[فريدريش نيتشه|نيتشه ف واحد من كتوباتو]] لفوقبنادم ؤلا بنادم لفوقاني (ب لألمانية ) هوّا مفهوم ف لفلسفة د نيتشه، لي ستعملو سيرتو ف كتابو هاكا هضر زاراتوسطرا. ف هاد لكتاب لي كينتامي ل لجنس لأدابي د تّعاويد لفلسافي، نيتشه كيݣول على لسان زاراتوسطرا بلي لفوقبنادم هوّا لهدف لي خاص تسعا ليه لبشرية. نيتشه حط لمفهوم د لفوقبنادم كا قيمة موقابيلة ل لوعود لغيبية (بحال لحساب ؤ لعقاب، ؤ لاخرة) لي كاينين ف دّيانات لبراهيمية سيرتو لمسيحية. هاد لموصطلح كيبان ف بزاف د لمقاطع د لكتاب، بحال:
راني كانعلّمكوم على لفوقبنادم. بنادم هوّا واحد لحاجة لي غادة تّجاوز. أشنو درتو باش تّجاوزوه؟ جميع لكائنات ل حد سّاعة خلقات شي حاجة فوق منها؛ واش بغيتو تكونو نتوما لمارية لحسيبة ديال هاد لفيضة لعضيمة ؤ ترجعو ݣاع ل لبهايم بلاصت ماتّجاوزو بنادم؟ شنو هوّا لقرد ب نّسبة ل بنادم؟ موضوع د تّقشاب كيقدر يمرݣ منو لواحد. ؤ بنادم تا هوّا هاكا غايكون عند لفوقبنادم: موضوع د تّقشاب يقدر يمرݣ منو. راكو ضربتو طريقكوم ديجا من دودة ل بنادم، ؤ باقي ف داتكوم من دّود كتر من ما فيها د بنادم. واحد زّمان كنتو قرودا، ؤ حتا دابا بنادم راه قرد كتر من أي قرد.
حضيو، راني كانعلّمكوم على لفوقبنادم. لفوقبنادم هوّا لمعنى د لأرض، خلّيو إرادتكوم تݣول "لفوقبنادم غادي يكون لمعنى د لأرض!" كانترجّاكوم أ خوتي، خلّيو وفاكوم يبقا ل لأرض، ؤ ماتّيّقوش دوك لي كيهضرولكوم على أمال من عالم أخور. خلّاطين د سّم هوما، سوا كانو واعيين بيها ؤلا لا. كارهين ل لحياة هوما، مسوّسين ؤ مسمومين براسهوم، لي لأرض عيات منهوم: خلّيوهوم يزيدو فحالهوم.
هاكا هضر زاراتوسطرا، كتاب 1، فقرة 3
لموصطلح ف لألمانية ؤ ف لوغات خرين
كاينين بزاف د طّرجامات ديال هاكا هضر زاراتوسطرا ل لعربية، أغلبيتها تّافقات باش تطرجم ب. فيليكس فارس طرجم لموصطلح ل لعربية ب ، ؤ علي مصباح، لي نتاقد لختيار د فيليكس فارس، طرجمو ب.
ب نّݣليزية، أول طرجامة دارها أليكساندر تيل ف 1896، ؤ ختار لموقابيل ب نّݣليزية. من ديك سّاع طرجامات خرين بانو لي ستعملو موصطلحات خرين بحال و. لفيلسوف لألماني لميريكاني والتر كاوفمان نتاقد تّخدام ديال ، حيت من ناحية لمزيودة نّݣليزية سوپر ماشي موقابيل مزيان ل لمزيودة لألمانية  ؤ من ناحية خرة، حيت ملي تشهرات شّخصية لخيالية د سوپرمان، يقدر يطرا سوء تفاهم ؤلا خلط عند لقاريين ؤلا سّامعين. بزاف د لفلاسفة لأنݣلوفونيين كيفضّلو يستعملو لموصطلح د كيما هوّا ب لألمانية.
ف لفلسفة د نيتشه
لمفهوم د لفوقبنادم مرتابط ب بزاف د لمفاهيم خرين ف لفلسفة د نيتشه، ؤ مايمكنش يتّفهم مزيان خارج سّياق د لأعمال لخرين ديالو. لفوقبنادم عند نيتشه كيمتل واحد لإنسان لي ب لإرادة د لقوة لي عندو، قدر يتجاوز راسو ؤ دّوافع لبدائية ديالو، باش يحقق مستوى أخلاقي ؤ إبداعي كيتجاوز داكشي لّي عند بنادم. ؤ هوّا ب هاد لمعنى كيمتّل لجوهر د لإنسانية ف معناها صّافي، لي سّعي ليها كيعطي معنى ل لحياة، ؤ كيحارب لحالة د لعدمية لي جات بسباب رّفض د دّين، بعد ما مات الله من لمنضور ديال نيتشه.
لمعنى د لأرض vs لمعنى د لغيب
نيتشه كيحط لمعنى د لأرض، لي لهدف ديالو لوصول ل لفوقبنادم، كا بديل ل لمعنى لي جابتو لمسيحية، لي متعلق ب لحياة لموراوية يعني مورا لموت. من لمنضور د نيتشه هاد لمعنى دّيني تّقليدي مابقاش كيجاوب على لأسئلة د لإنسان لعصري، ؤ فقد لقوة ديالو ف لحياة د بنادم، شّي لي كيعبّر عليه ب لعيبارة لمشهورة "الله مات". من هاد لوجهة د نّضر، لفوقبنادم هوّا مفهوم لي كيعوّض "الله" ف لفلسفة د نيتشه.
لمسيحية أيضا كاتعتابر لكسدة د بنادم ؤ لمادة بشكل عام شي حاجة لي قيمتها هابطة، ب لموقارنة معا رّوح ؤ لعالم لّامادي، ؤ داكشي علاش خرجو منها تّيجاهات لي كاتحتاقر لكسدة ؤ كاتدعو ل رفض عطيانها شنو كاتحتاج، بحال لمداهب د زّهد Ascetism. نيتشه ب لموقابيل كيعتابر رّوح ؤ لكسدة نفس لحاجة، ؤلا بلي رّوح طرف من لكسدة.
لفوقبنادم vs لبنادم لّخراني
ف لفلسفة د نيتشه، لأطروحة لمضادة ل لفوقبنادم، هيّا "لبنادم لّخراني"، لي كيمتّل تّدهور ؤ نّحيطاط لي يقدر يوصل ليه بنادم. لبنادم لّخراني هوّا واحد لإنسان لي ماكينتج ؤ ماكيبدع والو، غير كيستهلك، ؤ ماعندو حتا قيم ؤلا أهداف عالية كيسعا ليها. كيعيش ف رّاحة ؤ لملدات ليومية، ؤ كيحساب ليه بلي هادي هيّا سّعادة، ولاكين ف لجوهر ديالو كيكون تعيس ؤ حاقد. جا لوقت باش بنادم يحط هدف ل راسو. جا لوقت باش يغرس زّريعة ديال أعلى أمل عندو. حيت ترابو باقي يغني ؤ يوفي. ولاكين واحد نّهار غايجي ملي هاد تّراب غادي يفقار ؤ يتمدّن، ؤ تا شجرة عالية ماتقدر تنبت فيه. واكواك أ زّمان، قريب بنادم مايبقا يرمي نبلة شوقو بعد من بنادم، ؤ وتر قوسو ينسا كيف يزنزن!
"شنو هوّا لحب؟ شنو هوّا لإبداع؟ شنو هوّا شّوق؟ شنو هوما نّجوم؟" هاكا كيسوّل لبنادم لّخراني ؤ كيرمّش.
هاكا هضر زاراتوسطرا، كتاب 1، فقرة 4
نّازية
لموصطلح ديال Übermensch كان مخدّم من طاراف هيطلر ؤ نّازيين باش يوصف لفيكرة ديالهوم د عيرق أري جرماني متفوّق.
تسكويل
تصغير|لمستويات د التسكويل د لبالغين ف لعالم من 2015 ل لفوق التسكويل (النݣليزية: Literacy) (لفرانساوية: Alphabétisation) (لعربية: التمدرس ؤلا محو لأمية) هو التعلام ديال مهارات أساسية بحال لقراية ؤ لكتابة ؤ لحساب ب طريقة نظامية ف مؤسسات رسمية بحال لمدرسة ؤلا ب طرقان لانظامية بحال لجمعيات ديال محاربة لومّية ؤ التعليم اللانظامي. لمفهوم د التسكويل ف السنّين اللخرانية توسع باش يدخّل مهارات جداد من فوق لمهارات التقليدية بحال لقدرة على تخدام لورديناطور ؤ التعامل مع لعالم الرقمي للي كا يتسمى التسكويل الرقمي.
أصل التسمية بالداريجة
كلمة تسكويل نيولوجيزم مشتق من كلمة سكويلة بالداريجة لي كا تعني لمدرسة ؤ لي لأصل ديالها من كلمة (الصبليونية: escuela). هادا ماشي أول شتقاق من كلمة سكويلة حيت ديجا ف لمنطوق لمغريبي (خصوصا منطقة لغرب) كا تتخدّم كلمة مسكول ؤلا مسكولة باش تعني بنادم قاري ؤلا دايز من لمدرسة.
لبطل د لأزمان
لبطل د لأزمان (ب نّݣليزية The Hero of Ages) هيّا رّواية تّالتة ف سّيرية د ميستبورن لي مألّفها لكاتب لميريكاني براندن سانديرسن. ؤ خرجات ف 14 أكتوبر 2008.
شيوعية
يسار|تصغير|<P ALIGN=center>لمطرقة و لمنجل، جوج رموز ديال الشيوعية. يسار|تصغير|<P ALIGN=center>الشعار ديال لحزب الشيوعي لمغريبي، واحد من لأحزاب الشيوعية لقديمة. الشيوعية، هي نضرية سياسية وقتصادية و فلسفية ديال لحكيم، اللي تاتقول باللي لمجتمع خاصو يكون شيوعي، زعما باللي كاع لوسائل د لإنتاج خاص تكون ديال الجماعة، و باللي حوايج بحال الطبقات و لفلوس و الدولة ماخاصهومش يكونو.
ف التاريخ، دازو بزاف ديال التجارب الشيوعية اللي أترو ف لعالم. ما بين الناس اللي معروفين ب هاد التجارب كاين كارل ماركس و هو شي مين و ڤلاديمير لينين و أنطونيو ݣرامشي.
لأصل د السمية
لأصل د لكلمة د الشيوعية (ببزاف داللغات لاخرا: كومينيزم) جاي من لفكرة ديال أن كلشي خاصو يكون مشروك، و ديال الجماعة.
بوشتى الحياني
بوشتى الحياني (مزيود ف 1952 ف تاونات) زوّاق (فنان تشكيلي) مغريبي. الحياني بدا لكاريير لفنية ديالو من سّبعينات، ؤ ولا من أهم ؤ أشهر زّواقين لمغاربا. هوّا من لفنانين لمغاربا لقلال لي متمكنين بشكل كامل من تقنيات رّسيم. الحياني تخرّج من مدراسة لفنون تّطبيقية د كازا، ؤ من بعد من مدراسة لفنون جّميلة ف پاري. لأعمال ديالو دازو ف معارض ف لعالم كامل.
عوام 1570
عوام 1570 ؤلا عقد 1570 هوّ عقد ديال الزمان بدا ف 1 يناير 1570 و سالا ف 31 دجنبر 1579.
كرونولوجيا
مقالات د لعقد د 1570: 1570 · 1571 · 1572 · 1573 · 1574 · 1575 · 1576 · 1577 · 1578 · 1579
صلاح الدين مزوار
صلاح الدين مزوار (مزيود ف 11 دجنبر 1953 ف مكناس) سياسي ؤ ؤستاد د لقتيصاد مغريبي، كاينتامي ل تّجمع لوطني د لأحرار. ؤ كان عضو ف لمجلس د نّواب ؤ وزير د لخارجية.
حياتو
صلاح الدين مزوار تخرّج من جاميعة د پيير مينديس فرانس ؤ خدا ديپلوم د لميتريز ف لعلاقات دّولية من جاميعة ڭرونوبل، ؤ ديپلوم ف تّدبير من لمعهد لعالي د تّيجارة و إدارة لمقاولات (ISCAE) ف كازا. ؤ كان واحد لوقت لعب معا لمونتاخاب لوطني لمغريبي د لباسكيط.
كاريير
صلاح الدين مزوار كان خدم ف لبدية د تّمانينات ف دّيپرطومو لإداري ف وكالة توزيع لما و تّريسينتي ف رّباط و طانجا، قبل ما يلتاحق ب مكتب ستيغلال لمراسي (من 1986 تال 1991). و ف عام 1991 لتاحق ب مجموعة سپنيولية متخصصة ف تّيكستيل، و تعيّن مودير عام د لفرع ديالها ف مدينة سطات، موراها تولّا مهمة د مودير تيجاري د لمجموعة براسها ف لمغريب و إفريقيا و شّرق لأوسط. تّنتاخب صلاح الدين مزوار، ملي كان ديجا عضو د لّجنة لمركزية د تّجمع لوطني د لأحرار، ف يونيو 2002 رايس د لجمعية لمغريبية د صّناعات د تّيكستيل ؤ لحوايج.
و تّنتاخب رايس د لفيدرالية د تّيكستيل و لحوايج و لمنتوجات د جّلد ف ليتيحاد لعام د لمقاولات د لمغريب. و تعيّن ف 8 يونيو 2004 وزير د صّيناعة و تّيجارة و تأهيل لقتيصاد. و ف 15 أكتوبر 2007 وزير د لقتيصاد و لفينونس. و ف 23 يناير 2010، تّنتاخب رايس ديال حيزب تّجمع لوطني د لأحرار. ف 23 أكتوبر 2013، تعيّن وزير د لخارجية و تّعاون.
كان أيضا مودير ديال لفرقة د رّاجا لبيضاوي.
موسم محلي د كورة
150px|تصغير|يسار|لبلدان ديال [[ليتيحاد ديال لجاميعات لؤروپية د كورة|لويفا مقسومة على جوج: اللي بلحمر كايلعبو من الربيع للخريف، واللي بالزرق كايلعبو من لخريف للربيع.]] لموسم لمحلي د كورة فلبلدان اللي كاتقصّر فيها كورة كايختالف ف لوقت ديالها فاش كاتبدا وتسالي ولمدة اللي كاتشدها. فلأغلبية دلحالات (بحال لمغريب)، لبوطولة كاتكون مرة وحدة فلعام من لخريف حتال لافان دالربيع أولّا اللول دالصيف. فبعض لبلدان، كايبدا لموسم لمحلي د كورة من الربيع حتال لخريف، وفبلدان خرين كاتكون لبوطولة مقسومة لجوج مورصويات. كاس لعالم كايكون ديما فيونيو ويوليوز، من غير لحالة ديال 2022 فاش غايتنضم فنونبر ودجنبر.
ؤروپا
160px|تصغير|يسار|فبلدان بحال [[السويد، مايمكنش تكون لبوطولة خدامة فالشتا حيتاش كايكون التلج ولبرد كتير بزاف.]] بحساب 2020، لأغلبية ديال لبلدان ف ليتيحاد ديال لجاميعات لؤروپية د كورة عندهوم موسم محلي د كورة اللي كايبدا من لخريف وكايسالي فالربيع. واخا هكاك، كاينين بلدان اللي مخدمة السيستيم ديال الربيع حتال لخريف، هاد لبلدان غاليبا كايكون عندها لجو بارد فالشا.
فهاد لجدوال ميتال على لوقات اللي كايكون فيه لموسم لمحلي ديال لكورة خدام ف شي بلدان ديال ؤروپا: {{legend|#0000ff|لموسم خدام}} {{legend|#ADD8E6|ستيراحة}} {{legend|lightgray|ماكاينش بوطولة}}
أوقيانوسيا
بلحساب ديال 2019، تقريبا ݣاع لبوطولات ديال لكونفيديرالية د كورة ف أوقيانوسيا كايديرو لموسم ديالهوم من الربيع للخريف، من غير: و و.
لمغريب
فلمغريب، غاليبا كايكون لموسم لمحلي د كورة فݣاع لبوطولات ديال لهيكلة لهرمية من لافان دالصيف/لبدية دلخريف حتال لافان د الربيع/لبدية دالصيف. هادشي كاينص عليه لقانون التنضيمي ديال لمنافسات اللي خرّجاتو لجامعة لملكية لمغريبية د كورة، من غير إلا كانت شي قوة قاهرة اللي غاتخلي لمواعيد ديال لبدية اللي فالطابلو التحتاني يتبدلو:
لمسيح الدجال
لمسيح الدجال ولا الدجال لعور هو لقب ل راجل تايتعتابر نهار يخرج من علامات الساعة لكبيرة عند لمسلمين.
لمسيح الدجال هو شخصية تاتخرج فلخر تاع الزمان عطاه الله قدرات باش يجرب نّاس. غادي يخرج حدا مدينة إصفهان لإيرانية، ف قرية يهودية، و غادي تبعو ف هاد لمدينة بوحدها 70 ألف من ليهود. تيدير راسو بلي صالح و تيدّاعي بلي هو ملاك و نبي و من بعد بلي هو رب. لهدف ديالو هو لقدس ولاكن فلخر غادي يقتلو عيسى ولد مريم ف مدينة اللد.
ڭال عليه لإمام الرازي:
عوام 1560
عوام 1560 ؤلا عقد 1560 هوّ عقد ديال الزمان بدا ف 1 يناير 1560 و سالا ف 31 دجنبر 1569.
كرونولوجيا
مقالات د لعقد د 1560: 1560 · 1561 · 1562 · 1563 · 1564 · 1565 · 1566 · 1567 · 1568 · 1569
قيسم (رياضة)
لقيسم ف الرياضة هو ݣروپ ديال لفراقي من نفس النيڤو اللي كايقصرو ضد بعضياتهوم لواحد لعدد ديال لمرات. فهاد لقيسم وفاللخر ديال لموسم الرياضي، لفرقة اللي جمعات نقاط كتر هي اللي كاتدي لكاس ديال لقيسم (وكاتطلع لقيسم آخور بوحدها أولا معا شوية دلفراقي اللي تابعينها فالترتيب). لفرقة أولّا لفراقي اللي جمعو عدد قليل ديال النقاط كايهبط لقيسم اللي النيڤو ديالو شوية طايح، وهي غادية.
خبارات على خوانينا ف إسرائيل و ف دياسپورا
خبارات على خوانينا ف إسرائيل و ف دّياسپورا (ب دّاريجة ليهودية כבאראת עלא כואננא בארץ ובגולה) هوّا جورنال مغريبي سيماني كان موجّة ل لمغاربا ليهود ؤ كان كيصدر ف كازا ب دّاريجة ليهودية مابين 4 يناير 1947 ؤ 28 أبريل 1956. هاد جّورنال كان عندو توجه صهيوني، ؤ كان كيحاول يغري ليهود د لمغريب باش يساهمو ف تطوير لقتيصاد ديال إسرائيل، ؤ كيشجعهوم باش يهاجرو تماك. كانت كايتوزّع فابور ف سّيناݣوݣات (معابد د ليهود) نهار جّمعة، ؤ ستعمل دّين كا غطا باش ينشر لپروباݣاندا صّهيونية. خرجو منو 199 نمرة ب مجموع ديال 211 صفحة.
قيسم (رياضة)
كورة
متلا ف كورة، فلغالب، لفراقي كايتلاقاو جوج د لمرات ف لموسم لواحد، ومرة لفرقة كاتكون مضايفة ومرة خرة كاتكون ضيف. فاللول لفراقي كاتبدا تلعب مرة فتيرانهوم، ومرة خرة فتيران لفرقة لوخرة، ولاكين من بعد، لفرقة تقدر تلعب جوج ميطشان متابعين فتيرانها ولّا فتيران لفرقة لوخرة.
فلمغريب
ف لمغريب، جوج فراقي اللخرين فلقيسم اللول (بوطولا 1) كايهبطو للقيسم التاني (بوطولا 2)، اللي منو نيت كايطلعو 2 فراقي للقيسم اللول. نفس لحاجة طارية مابين لقيسم التاني ولقيسم التالت لبوطولا لوطنية للهواة.
خبارات على خوانينا ف إسرائيل و ف دياسپورا
فاش هاجر نحماني ل إسرائيل ف 1954، غادي يولي ليديتور د جّورنال هوّا لحاخام مرداخاي لمالح، ؤ ملي مات لحاخام، خدا بلاصتو يشيل بوسكيلة لي كان موعلّيم ؤ شاعر يهودي مغريبي ؤ رائيس ديال لجمعية لعبرية د كازا. مورما خدا لمغريب سّيتقلال ديالو ف مارس 1956، بوسكيلة هاجر ل إسرائيل، ؤ جّورنال حبس ف مرة.
دوايت أيزنهاور
دوايت ديڤيد "إيكي" أيزنهاور (بلينݣليزية: Dwight David "Ike" Eisenhower)،(تولد ف 15 أكتوبر 1890 ف طيكساس - مات ف 28 مارس 1969 ف واشينطون) كان عسكري و سياسي ميريكاني. كان هو الرئيس الرابع وتلاتين ديال لميريكان، و حكم فيها من 1953 حتال 1961. أيزنهاور كان قايد عام د لجيش د ميريكيان ف لحرب لعالمية جاوجة، و لمدير د لجامعة د كولومبيا (1948-1953) و أول قايد عام د الناطو (1951-1952).
لوقت اللي حكم فيه أيزنهاور تعرف ببزاف د لحوايج، منها باللي ساهم ف نقيلابات ف إيران و ݣواطيمالا، و عاون لجنوب ف لحرب د كوريا (كان هو اللي سالاها) ، و فرانسا ف لحرب ديالها ف لاندوشين. ف لداخل د لميريكان كان شعبي بزاف، حيت تقاد مزيان لإقتصاد فوقتو.
لمزاود
link=https://commons.wikimedia.org/wiki/Category:Dwight_Eisenhower?uselang=ary|20x20px تقدر تزيد شوف بزاف د تّصاور و لمعلومات ديال دوايت أيزنهاور ف ويكيميديا كومنز.
لعلاقات بين لمغريب ؤ روسيا
لعلاقات بين لمغريب ؤ روسيا (ب رّوسية Российско-марокканские отношения) عمرها كتر من 2 د لقرون، ؤ باقة مستامرة حتال ليوم. عاداد د لمغاربا كيمشيو ل روسيا باش يقراو، سيرتو طّب، لانجينيوري، لانفورماتيك، لقتيصاد، تّدبير د شّركات ؤ لّيسانيات. ؤ كاينين بزاف د رّواسا لي كيجيو ل لمغريب على ود سّياحة، كيما بزاف د لمغاربا كانو مشاو ل روسيا على ود كاس لعالم 2018 لي كانت تنضّمات تماك. تّعاون بين لمغريب ؤ روسيا كاين ف مجالات د لانجينيوري ؤ صّيناعة، سيرتو طّاقة، لانفورماتيك ؤ صّيد لبحري.
ليتيحاد سّوڤياتي
ف لبدية د لعهد د ليتيحاد سّوڤياتي، دعمات روسيا، على طريق كوميطيم (مونضامة د شّيوعية دّولية)، لحملة ديال جاك دوريو ضد لحتيلال لفرانساوي د لمغريب، ؤ ماسناتش لپروطوكول د طانجا لي ب موجيبو ولات طانجا منطقة دولية.
ف لفترة د لحرب لباردة، كان لمغريب من أهم شّوراكا تّيجاريين د ليتيحاد سّوڤياتي ف إفريقيا. ف لحتيجاجات د موسكو 1964، 50 طالب مغريبي جتاحو سّيفارة د لمغريب ف موسكو، ؤ دارو عتيصام كا حتيجاج على لحكم ب لإعدام لي صدراتو محكامة مغريبية ف حق 11 شخص تتاهمو ب محاولة غتيال لماليك لحسن تّاني. سّلطات سّوڤياتية ضطرات تخرّجهوم بسّيف ب طلب من سّيفارة، ولاكين رفضات طلب باش تحيّد ليهوم لمينحة د لقراية ؤ ترجّعوم فحالهوم.
لحوكومة سّوڤياتية ماكانش عندها موقف معادي ل لمغريبية د صّحرا، ولاكين كانت كاتمد دزاير ب سّلاح لي كانت كاتعطيه ل لبوليزاريو. هادشي خلّا لماليك لحسن تّاني يڭول بلي لمغريب ؤ ليتيحاد سّوڤياتي راهم ف حرب، وخا ماكانتش بشكل موباشير. ف 1978، ليتيحاد سّوڤياتي ستتمر بزاف ف لمجال د لمناجم ف لمغريب، ؤ ف لّخر د سّبعينات ؤ ف تّمانينات، لمغريب كان أكبر شريك تيجاري د ليتيحاد سّوڤياتي ف إفريقيا.
وارسو
وارسو (ب لپولونية Warszawa، ڤارشاڤا) هيّا أكبر مدينة ف پولونيا ؤ لعاصيمة ديالها. لمدينة جات على واد ڤيستولا ف شمال وسط لبلاد، ؤ عاداد سّكان ديالها ف لإحصاءات رّسمية واصل ل 1,8 مليون شخص، ؤ 3,1 مليون ف لمجموع ف لمنطقة لميطروپوليطانية لي تابعة ليها، شّي لي كيخلّيها سابع أعمر مدينة ف ليتيحاد لؤروپي.
وارسو ف لأصل كانت قرية صغيرة د لحوّاتا ف منطقة مازوڤيا، تا قرر لماليك د پولونيا سيڭيسموند تّالت باش يحوّل لعاصيمة ديالو من كراكوڤ ل وارسو، ف لقرن 16. وارسو كانت تا لعاصيمة ديال ليتيحاد د پولونيا ؤ ليتوانيا تال 1795، ؤ لعاصيمة ديال دوكية د وارسو تحت لحكم ديال ناپوليون بوناپارت.
تّورة صّيناعية جابت بزاف د نّاس ليها باش يقلّبو على فوراص د لخدمة، ؤ داكشي علاش زداهرات ؤ تزادو سّكان ديالها بزاف. كانت معروفة ب لمعمار لمتناسق ؤ زّوين ديالها، تا تعرّضات ل لقصف ؤ تّدمير شبه لكامل ف لحرب لعالمية جّاوجة، ؤ تقتلو ؤ تهجّرو أغلبية د سّكان لأصليين ديالها.
لمدينة فيها وحدين من أهم لمراكز ديال لأبحات ف ؤروپا، ؤ بزاف د شّركات لعالمية حالين فروع ديالهوم فيها. لبورصة د وارسو هيّا أكبر ؤ أهم وحدة ف ؤروپا لوسطانية و شّرقية. أعلى مبنى ف ؤروپا، ؤ أكبر مسرح ف لعالم كاينين ف وارسو.
أطلس لموري
أطلس لموري (ب لأمازيغية ⴰⴳⵍⵍⵉⴷ ⴰⵟⵍⴰⵚ) ماليك ؤسطوري لي كيتݣال بلي حكم مملكة موريطانية ف وقت مامعروفش. على حساب لؤسطورة، لماليك أطلس كان ولد رّب بوسيدون، لي كان معبود عند لأمازيغ، ؤ لي على حساب تّوارخي ليوناني هيرودوت، كانو ليونانيين خداو لعيبادة ديالو من شمال إفريقيا. تقدر تكون لؤسطورة ديال رّب ليوناني أطلس حتا هيّا أصلها من شمال إفريقيا، ؤلا عندها علاقة ب أطلس لموري.
لماليك أطلس كيتݣال بلي كان فيلسوف ؤ ماطيماتيسيان ؤ فلكي، ؤ بلي كان أول واحد ختارع كورة سماوية، ؤلا ݣاع صّيونص د لفلك براسها. ؤ هوّا مدكور عند توارخيا رومان ؤ يونانيين بحال ديودوروس. ؤ يقدر يكون هوّا لأصل ديال لؤسطورة د أطلانتيس، لي حاكمها ماليك سميتو نيت أطلس، لبلاد لي عطاها أفلاطون ف جوج كتوبا ديالو، كريتياس ؤ طيمايوص، كا ميتال ديال دولة ميتالية.
كلمة "أطلس" كيما مستعملة دابا خداها ݣيراردوس ميركاطور ف 1595 من سّمية د لماليك أطلس، فاش قاد أول أطلس جغرافي، يعني كتاب د لخرايط د لبلدان، ؤ ف لموقديمة د لكتاب ديالو هداه ل لماليك أطلس لي عتابرو "أول جغرافي".
عوام 1550
عوام 1550 ؤلا عقد 1550 هوّ عقد ديال الزمان بدا ف 1 يناير 1550 و سالا ف 31 دجنبر 1559.
كرونولوجيا
مقالات د لعقد د 1550: 1550 · 1551 · 1552 · 1553 · 1554 · 1555 · 1556 · 1557 · 1558 · 1559
دبان إليكطروني
الدبان ليليكتروني ؤلا لبوتات الجّتيماعية (النݣليزية: social bot؛ لعربية: ذباب إلكتروني) هي بوتات لي كاتتفاعل بطريقة ؤطوماتيكية ف السيتات د ليعلام جّتيماعي. الميسّاجات (مثلا، التويتات) للي كاتوزعهم كاتكون ف لغالب ما معقداش ؤ كايتصرفو غالبا كاقطيع جاماعي و ف بعض الكونفيݣورات ديالهم كايكونو مسيرين جزئيا من طاراف بنادم (هيبريد). الدبان ليليكتروني يقد يستعمل خواريزميات د الداكا الصطيناعي باش يعبر بطرقية قريبة للكلام الطبيعي د لباشار. تصغير|إليسطراسيون د بوت
أصل د السمية
عبارة دّبان إليكطروني هي نيولوجيزم ؤ تدريج ل لعبارة (لعربية: ذباب إلكتروني) للي منتاشرة ف ليعلام لعربي ب معنى لبوتات جّتيماعية للي كاتخدّمهم لأنظمة لعربية باش تدير لحرب السيبيرانية على بعضياتها.
التاريخ
الدبان ليليكتروني، من غير أن عندو القدرة باش يعاود يخدّم الميساجات ب طريقة ؤطوماتيكية، كايتشارك عاوتاني مع البوتات د السپام ف بزاف د لمعالم متعلقة بالقدرة ديالهم باش يأنفيلطريو جماعات كبار د لخدايمية (users).
البوتات د تويتر هو أبرز مثال، ولكن المقابلات ديالهم ف فايسبوك تلاحضو حتى هوما. حاليا، البوتات عندها مقدرة تجينيري ؤلا تئيكيپي راسها ب شخصيات د لانطيرنيط لي مقنعة ؤ تقد تأثر على الراي د الناس لحقيقيين.
تخدام
الدبان ليليكتروني كايتخدم ل بزّاف د لغراض، من بينها:
لوتز فينݣر كايئيدونتيفي مجموعة د لإستيعمالات ل الدبان ليليكتروني:
يسار المهدي مخلوف
يسار المهدي مخلوف (مزيود ف 23 أكتوبر 1982 ف مكناس) هوّا كاتب ؤ موطرجيم مغريبي، خرّج عاداد د لكتوبا ب دّاريجة. عندو هتيمام ب لّاهوت لمسيحي ؤ ليهودي. قرا تّسويق سّياحي ف مراكش ف 2002.
ف 2005 هاجر ل فرانسا ؤ ستاقر ف پاري فين قرا لعلاقات دّولية. كان خدّام متطوع ف عاداد د لمونضمات، بحال لجمعية لمغريبية د حقوق بنادم كا مسؤول د تّواصل، جمعية لعون لكاطوليكي لي خدم فيها كا موطرجيم، ؤ جمعية ريسطورات لقلب ف پاري لي عاون فيها ف توزيع لموساعدات ل لّاجئين. ؤ كان عضو ف لمونضامة لّاحوكومية سّلام دابا. ؤ تعاون معا مونضّمات ؤ متاحف لي كاتهدف ل حماية تّرات ليهودي ف لمغريب.
كيهضر ب بزاف د لّوغات، منها نّݣليزية، لعبرية ؤ لفارسية، ؤ عندو هتيمام ب لّوغات سّامية لقديمة.
عوام 1540
عوام 1540 ؤلا عقد 1540 هوّ عقد ديال الزمان بدا ف 1 يناير 1540 و سالا ف 31 دجنبر 1549.
كرونولوجيا
مقالات د لعقد د 1540: 1540 · 1541 · 1542 · 1543 · 1544 · 1545 · 1546 · 1547 · 1548 · 1549
طاي بوكسين
طاي بوكسين ولاّ مواي طاي هو رياضة د لمدابزة بدات ف طايلاند ف لقرن 16. لأصل د هاد الرياضة كان هو التدريب ديال لعسكر باش يدافعو على راسهم ملّي يهجمو عليهم لبيرمانيين. كاتسمّا هاد الرياضة تا "الرياضة د الطراف التمنية"، حيت يمكن اللي كيطرينيها يضرب بتمنية د لبلايص د يديه ورجليه. من لحوايج لمعروفة ف الطاي بوكسين هي باللي لواحد يقدر يضرب تا بركبتو، ويقدر يضرب تحت السمطة.
طاي بوكسين ولاّت دابا تاتلعب ف لعالم كامل، وعندها جامعة دولية ديالها. دخلات هاد الرياضة للألعاب لأولمپية وأول مرة غادي يشاركو فيها ناس أيلعبوها أتكون ف باريز ف 2024.
سيمانة د لخدمة ؤ لويكاند
تصغير|[[كالوندري د لخدمة كيبانو فيه لحد ؤ سّبت كا نهارات د لعطلة (ويكاند) ب لون شيبي]] ليامات د لخدمة ؤ لويكاند هوما أجزاء متكاملين د سّيمانة. هاد سّيستيم مستعمل ف أغلبية ؤلا جميع لبلدان باش يقسّم سّيمانة ل طرف كيخدمو فيه نّاس (يامات د لخدمة) ؤ طرف كيرتاحو فيه لخدّاما من لخدمة (لويكاند). هاد ليّام كايختالفو من بلاد ل بلاد. شي بلدان كاياخدو لويكاند الرسمي نهار لحد و شي وحدين خرين نهار السبت و شي وحدين خرين عوناتي نهار الجمعة (سيرتو لبلدان للي فيها غالبية مسلمة).
أصل كلمة ويكاند جاي من week-end لي كاتعني حرفياً اللخر د السيمانة.
أغلبية د لبلدان لإسلامية كيخدمو ب سيستيم لي نهار جّمعة كيكون فيه نهار د رّاحة، معا نهار لخميس ف بزاف د لحالات، ؤلا بوحدو ف لحالة ديال إيران. سّتيتناءات لي كاينين هوما لمغريب، تونس، موريطانيا، لإمارات، لبنان ؤ تركيا لي خدّامين ب سّيستيم لغربي.
أطلس (توضيح)
هادي صفحة د التوضيح، كلمة أطلس يمكن يكونو عندها هاد لمعاني:
نيولوجيزم
تصغير|سحابة د لكلام د النيولوجيزمات نيولوجيزم (النڭليزية: Neologism) من ليونانية νέο/néo للي كاتعني جديد ؤ λόγος/lógos لي كاتعني هضرة. هي شي كلمة للي مازال جديدة ؤلا يالاه بانت ف شي لوغة. الضاهيرة د الخلق ؤ التصاويب د كلمات جداد كايتسمى النيولوجيا. الليسانيين كايفرقو بين عاداد د النواع د النيولوجيزم:
من فوق هاد النيولوجيزمات التقليدية، جزء كبير د النيولوجيزم لعصري كايتدار على شكل واحد النيولوجيزم جديد للي ممكن نسميوه النيولوجيزم د لاصل التيجاري ؤلا النيولوجيزم الراسمالي ؤلا النيولوجيزم د لماركات للي هو فاش الشركات الخاصة كايبداو يصنعو كلمات جداد غالبيتهم أسماء ماركات مسجلة ؤ يدخلوهم للمعجم اليومي. أبرز مثال على هاد الشي هو الشركات د البيڭ طيك Big Tech فحال ڭووڭل ؤ تويتر للي دخّلو أفعال ؤ سميات جديدة ف لقاموس اليومي د بزاف د اللوغات بحال لفيعل ڭوڭلي للي كايعني تقلب على شي حاجة ف موطور د التقلاب د ڭووڭل ؤلا كلمة تويت للي كاتعني پوسط ؤلا منشور ف السيت د تويتر.
البتول العلوي
البتول العلوي (مزيودة ف 1950 ف وزان) كاتيبة ؤ شاعيرة مغريبية. خدمات ف مدينة فاس من 1974 ف لإدارة د لأشغال لعومومية (طرابوبليك). كانت شغوفة ب لكتابة من صغرها، ؤ فاش شّدات تّقاعد نّسبي ف 2005، تفرّغات ليها بشكل كامل. ؤ هيّا عضوة ف "رابطة كاتبات المغرب" فرع فاس بولمان، ؤ ف بزاف د لجمعيات تّقافية ف لمغريب ؤ على برا.
عوام 1530
عوام 1530 ؤلا عقد 1530 هوّ عقد ديال الزمان بدا ف 1 يناير 1530 و سالا ف 31 دجنبر 1539.
كرونولوجيا
مقالات د لعقد د 1530: 1530 · 1531 · 1532 · 1533 · 1534 · 1535 · 1536 · 1537 · 1538 · 1539
عبد لفتاح كيليطو
عبد لفتاح كيليطو (بلأمازيغية: ⵖⴱⴷⵍⴼⴻⵜⴰⵃ ⴽⵉⵍⵉⵟⵓ - تولد ف 10 أبريل 1945 ف الرباط)، كتاتبي و أستاد جامعي مغريبي متخصص ف لأدب لعربي لقديم. عندو بزاف د لكتوبا بلعربية و لفرانساوية، و قرّا ف بزاف د لجامعات بحال جاميعة محمد لخاميس د الرباط، و جامعة السوربون و بوردو و پرينستون وهارڤارد. ف 1989 ربح لجائزة د لمغرب لكبيرة، و ف 2007 ريح جائزة سلطان بن علي العويس د الدراسات لأدبية والنقد.
كتوباتو
عبد لفتاح كيليطو عندو بزاف د لكتوبا معروفين، منهم اللي تترجمو للغات آخرا بحال لينݣليزية ولألمانية والصبليونية. من لكتوبا ديالو كاين:
ڤولوكس
ڤولوكس ؤلا وولوكس (ب لّاتينية Volux) هوّا أمير موري أمازيغي، ؤ ولد لماليك بوكوس لّول، لي كان عايش ف لّخر ف لقرن تّاني قبل لميلاد، ؤ كان كوماندان د لارمي د لمور ف لحروب د يوغرطن.
عبد الكريم الماحي
عبد الكريم الماحي (مزيود ف 1972 ف بطيوة) شاعر ؤ زجّال مغريبي. تحوّل ف طفولتو ل مدينة جّديدة فين قرا لبتيدائي ؤ لكوليج. دخل ل عالم زّاجال من 1994، بعدما تلاقا معا حميد باطما ؤ محمد باطما. دخل ل عالم لمسرح ف تّسعينات كا مومتيل، ؤ حاول يمسرح بعض لقصايد د زّاجال، ؤ أسس مجموعة غنائية على نّاماط لغيواني.
من 2003، كيعاني من تّشرد ؤ صعوبات مادية بعدما جرّات عليه شّركة لي كان خدّام فيها.
عوام 1520
عوام 1520 ؤلا عقد 1520 هوّ عقد ديال الزمان بدا ف 1 يناير 1520 و سالا ف 31 دجنبر 1529.
طوماس دجيڤرسون
طوماس دجيڤرسون (بلينݣليزية: Thomas Jefferson)،(تولد ف 13 أبريل 1743 - مات ف 4 يوليوز 1826 ف ڤيرجينيا) كان محامي و مهندس و فيلسوف و ديپلوماسي و سياسي ميريكاني. كان هو الرئيس التالت ديال لميريكان (من 1801 ل 1809)، و محسوب من لآباء السبعة اللي أسسو لبلاد. دجيڤرسون هو لكتاتبي اللول ديال لإعلان د لإستقلال د ميريكان. كان هو لحاكم د ڤيرجينيا ف وقت لحرب د التورة (1779-1781)، السفير د ميريكان ف فرانسا (1785-1790)، و أول وزير خارجية د لميريكان (1790-1793)، تحت من الرايس جورج واشينطون.
عوام 1520
كرونولوجيا
مقالات د لعقد د 1520: 1520 · 1521 · 1522 · 1523 · 1524 · 1525 · 1526 · 1527 · 1528 · 1529
طوماس دجيڤرسون
ف لوقت اللي حكم فيه دجيڤرسون، تضوبلات لمساحة د لميريكان على جوج، و شرات لبلاد لولاية د لويزيانا من فرانسا (ف 1803).
لحكمة د الجماعة
تصغير|كتاب ديال [[دجيمس سوروڤيكي لي ب فضلو تّشهر لمفهوم ديال لحكمة د جّماعة]] لحكمة د الجماعة هوّا لمجموع د لأراء ديال مجموعة متنوّعة د لأفراد لمستاقلين على بعضياتهوم، ف لموقابيل ديال رأي د حرايفي (متخصص) بوحدو (لحكمة د لفرد). وخا هاد لپروصي قديم بزاف، تّجليات ديالو ولات باينة كتر ف لعصر د لمعلومات ف سيتات د لويب بحال كورا ، ريديت ، سطاك إكستشينج ، ؤ ويكيپيديا، ؤ موارد خرة لي كاتعتامد على لمعرفة لجماعية د بنادم. واحد تّفسير ديال هاد لفينومين كيڭول بلي لحكم لفردي كيكون ديما فيه واحد "ضّجيج" (أخطاء، أحكام جاهزة...) بشكل ضمني، لي كيخلي لفرد مايوصلش ل لحقيقة، و بلي يلا خدينا لموعدّال ديال لأراء على مجموعة متنوعة ديال نّاس، كانقرّبو كتر ل تّصور لي كيمتّل لواقع، حيت داك ضّجيج على لمستوى لفردي كيلغي بعضياتو.
لحكمة د جّماعة كانلقاو تّطبيق ديالها ف لقانون، ف سّياسة، ف لفينونص و بزاف د لمجالات خرين لي كيعتامد لقرار فيهوم على معرفة عامة د لعالم ؤلا تقدير تقريبي، ماشي على معرفة دقيقة ديال مجال محدد لي نقدرو نعتامدو فيه على شي واحد متخصص (حرايفي ديال لمجال). ف شلا حالات كانلقاو بلي جّواب لي نتجاتو لحكمة د جّماعة، كيكون ب نفس لقيمة ؤلا شي مرات حسن من جّواب ديال حرايفي.
ف نضرية د لختيار الجتيماعي ، طيوريم د الجوري كيعطي دليل شكلي على لأفضلية ديال لحكمة د جّماعة، تحت شروط محددة. هاد شّروط ؤ نّتايج لي كيترتبو عليهوم باقين تحت نيقاش، ولاكين لمنطقية ديال طّيوريمات براسهوم مافيها شك. أقدم طيوريم د الجوري هوّا طيوريم د الجوري د كونضورصي لي كيرجع ل 1785.
واحد من أول لفلاسفة لي هضرو على لحكمة د جّماعة هوّا أرسطو ف كتابو سّياسة. ف هاد لكتاب كيڭول:
ف لفترة لعصرية، لمفهوم ديال لحكمة د جّماعة تنتاشر ب سباب واحد لكتاب عنوانو لحكمة د الجماعة لي صدر ف 2004، من تأليف دجيمس سوروڤيكي.
كاينين نتيقادات ل هاد لمفهوم، حيت ماشي ديما كيكون قابل ل تّطبيق، سيرتو فاش لأراء د لأفراد ماكيكونوش مستاقلين ؤلا ماكيكونوش لأفراد عندهوم معرفة كافية باش يعطيو رأي عندو قيمة، ؤلا كاتسيطر عليهوم لعقلية د لقطيع. ف 2018، واحد دّراسة علمية تنشرات ف مجلة نيتشر، بيّنات بلي لحكمة د الجماعة تقدر تحسّن كتر يلا لأفراد تجمعو ف جماعات صغيرة ؤ ناقشو شي موضوع بيناتهوم، قبل مايعطيو رّأي لفردي ديالهوم.
شروط د لحكمة د الجماعة عند سوروڤيكي
على حساب سوروڤيكي، كاينين ربعة د شّروط لي خاصها تّوفر باش تكون لحكمة د الجماعة:
ماو تسي طونݣ
ماو تسي طونݣ (بالشينوية: 毛澤東)، ولاّ ماو زيدونݣ (تولد ف 26 دجنبر 1893 - مات ف 9 شتنبر 1976 ف پيكين) كان سياسي توري شيوعي شينوي. هو اللي أسس لجمهورية د الشينوا الشعبية، و كان هو الرايس د لبلاد ود لحزب الشيوعي الشينوي من 1949 تا مات ف 1976. ماو كان متبع لإديولوجية لماركسية-اللينينية، و زاد عليها نضريات و ستراتيجيات ديالو. لإيديولوجيا اللي خدم بيها تسمّات من بعد عليه، "لماوية".
ف لوقت اللي حكم فيه ماو الشينوا، كانت لبلاد فيها حزب واحد، و تدارو بزاف د التبديلات. من التبديلات اللي معروفة بزاف هو لقرار ف 1958 باش تمشي لبلاد من لفلاحة للصناعة، و ما يبقاوش لفلاحة هوما مّالين لأراضي ديالهم، واللي خرجات منو أكبر مجاعة ف التاريخ د بنادم، ماتو فيها ما بين 20 و 40 مليون د الناس ف لبلاد.
لموعتاقال د أوشڤيتس
لموعتاقال د أوشڤيتس ؤلا لموعتاقال د أوشڤيتس د لإبادة (ب لألمانية Auschwitz Konzentrationslager، ب ختيصار KL Auschwitz) هوّا حبس ؤ موعتاقال د لإبادة كان مديور من طاراف نّازيين فاش حتلو پولونيا ف لحرب لعالمية جّاوجة. كيتكوّن هاد لحبس من مجموعة د لموركابات لحبسية، أهمها أوشڤيتس 1 لي تدار ف مدينة ؤشڤيتسيم لپولونية (ب لألمانية Auschwitz، ب لپولونية Oświęcim) أوشڤيتس 2 بيركيناو لي كانو فيه شّومبرات د لإعدام ب لڭاز، ؤ أوشڤيتس 3 مونوڤيتس، لي كان موعتاقال د لخدمة لقسرية تابع ل شركة إي ڭي فاربن ديال لمواد لكيماوية. كاينين عشرات د لموعتاقالات صّغار خرين تابعين ليه تاهوما.
هاد لموعتاقال كان أهم موضع فين طبّقو نّازيين ما سمّاوه لحل لّخراني ديال لقضية د ليهود. أوشڤيتس 1 كان ف لأصل مركز د لبوليس لپولوني، ؤ ف أبريل 1940، حوّلوه قوات لأمن لخاصة د ألمانيا نّازية، لمعروفين ب شوتسشطافل (ب لألمانية Schutzstaffel)، ؤلا بختيصار SS، ل موعسكار فين كيتشدو لمحابسيا د لحرب. ف لعاماين لّولة ديالو، أغلبية د لمحابسيا كانو پولونيين.
ف ماي 1940، تعيّنو موجرمين ألمانيين كا موضّافين باش يسيرو لموعتاقال، ؤ من هنا غادي تبدا سّمعة ديالو كا موضع ديال لقسوة ؤ تّعديب. لمحابسيا كانو كيتعرّضو ل ضّرب، تّعديب ؤ لإعدام ل أتفه لأسباب. ف غشت 1941، تدارو أول إعدامات ب لڭاز ل محابسيا پولونيين ؤ سوڤييت. و ف شّهر لي موراه بدا لبني ديال طّرف تّاني د لموعتاقال، أوشڤيتس 2 بيركيناو. مابين 1942 و لّخر د 1944، بداو نّازيين كيجيبو ليهود من جميع لمناطق لي سيطرات عليهوم ألمانيا.
كتر من 1,3 مليون شخص دازو من هاد لموعتاقال، منهوم 1,1 مليون تقتلو تماك. ضّحايا ديالو فيهوم 960.000 يهودي من جنسيات مختالفين (منهوم 865.000 تعدمو فيساع ب لڭاز معا لوصول ديالهوم ل لموعتاقال)، 74.000 پولوني، 21.000 من شعب رّوما، 15.000 ديال سّوڤييتيين، ؤ 15.000 ؤروپي من بلدان خرين. دوك لي ماتعدموش ب لڭاز، ماتو ب تّجويع، لعيا، لمرض، لإعدامات لفردية، ؤلا لعصا. كاينين لي ماتو تا ب تّجارب طّبية لي كانو كيديرو طّبا نّازيين.
ف تّاريخ لقصير ديال لموعتاقال، طراو فيه مجموعة د لأحدات بحال تورات ؤ محاولات د لهروب. من 802 محابسي لي حاولو يهربو يلّاه 144 لي صدقات ليهوم. يلاه 789 د لموضافين ديال لموعتاقال لي دازو من لمحكمة (15% من لمجموع)، ؤ شي وحدين منهوم تّحكم عليهوم ب لإعدام، بحال لكوماندان نّازي رودولف هوس. عدم سّتيجابة د لحولافا ف لحرب لعالمية جّاوجة، ب أنهوم يقصفو لموعتاقال ؤ سّكاكي د تّران لي كيدّيو ليه بعدما كانو لأخبار على شنو كان طاري فيه رايجين ف داك لوقت، باقي كيتّعتابر علامة ستيفهام كبيرة.
ملي قرّب لجيش لحمر سّوڤييتي ل لموعتاقال ف يناير 1945، بداو نّازيين كيزربو ف إعدام لمحابسيا ديال لموعتاقالات، ؤ تدمير لوتايق لي كاتّبت لجرائم لي طراو تماك. ف 27 يناير دخلو لعساكريا سّوڤييت ل أوشڤيتس، ؤ هاد نّهار كيتّعتابر دابا ليوم لعالمي ديال الدكرى د لهولوكوسط. ف لعقود لي تلاو لحرب، بزاف د نّاس لي نجاو من أوشڤيتس كتبو مودكرات ديالهوم على شنو طرا ليهوم تماك، ؤ كيفاش قدرو يتعايشو معا لحياة ديك سّاع ؤ موراها، بحال ڤيكطور فرانكل، پريمو ليڤي، و إلي ڤيزل. لموعتاقال د أوشڤيتس ولّا كيتّعتابر رمز ديال لهولوكوسط.
ف 1947، پولونيا أسّسات لمتحف لوطني ديال أوشڤيتس بيركيناو ف لموضع ديال أوشڤيتس 1 ؤ أوشڤيتس 2 بيركيناو، ؤ ف 1979 دخل ل لّيستة د ليونيسكو ديال تّرات لعالمي.
عوام 1510
عوام 1510 ؤلا عقد 1510 هوّ عقد ديال الزمان بدا ف 1 يناير 1510 و سالا ف 31 دجنبر 1519.
كرونولوجيا
مقالات د لعقد د 1510: 1510 · 1511 · 1512 · 1513 · 1514 · 1515 · 1516 · 1517 · 1518 · 1519
پروطوكول د طانجا
لپروطوكول د طانجا ؤلا تّيفاقية لمتعلقة ب تنضيم لوضعية د منطقة طانجا هيّا تّيفاقية لي سناوها فرانسا، سپانيا ؤ لمملكة لمتاحدة، ؤ لي جعلات لمدينة د طانجا منطقة دولية. بلجيكا، هولاندا، سّويد ؤ لبرطقيز تاهوما نضمو ل هاد تّيفاقية من بعد.
لپروطوكول تّسنا ف 18 دجنبر 1923 ف پاري، ؤ تطبّق ف 24 ماي 1924. من 1929 ولّات سپانيا لي مسؤولة على لأمن د لمدينة، ف لوقت لي سّلطة تّشريعية (لي كاتصاوب لقوانين) كانت ف يد لجنة دولية. سپانيا حتلات طانجا من 1940 تال 1945، مستاغلة لفترة لي كانت فيها فرانسا محتلة من طاراف ألمانيا ف لحرب لعالمية جّاوجة. ف 29 أكتوبر 1956 رجعات طانجا ل سّلطة د لمغريب بعدما خدا ستيقلالو على فرانسا ؤ سپانيا.
هاواي (موناضة)
هاواي (ب لفرانساوية: Hawaï)، هي موناضة باردة ديال لݣاز تابعة ل شاريكة ديال كوكا كولا. هي موناضة مغريبية، و تصايبات أول مرة ف 1991 ف شاريكة ديال سيم (الشاريكة الصناعية لمغريبية). ف 1997، شرات كوكا كولا لماركة و ولاّت هي لي تاتبيعها. هاواي معروفة ب مداق واحد، هو طروپيكال. كانو فيها مداقات خرين من قبل بحال لكيوي (تدار ف 1996)، و لكن ماتباعوش مزيان وتحيّدو من سّوق. ف 2019، خرّجات لماركة موضيل جديد ب مداق لأناناس.
هاواي تاتمشّا مزيان ف لمغريب، ؤ ف 2006 38% د نّاس قالو بلي هي لموناضة لي عزيزة عليهم ݣاع. تاتباع تا ف بلدان خرا بحال صبانيا و تونس و سينيݣال.
داريجة يهودية
دّاريجة ليهودية هيّا لهجة ؤلا مجموعة د لّهجات كيهضروهوم ليهود لي كانو ؤلا باقين ساكنين ف لمغريب. أغلبية لي كيهضرو دّرايجة ليهودية دابا شرّاف. كاتّعتابر دّاريجة ليهودية من بين لّهجات د لعربية ليهودية، ؤ متأتّرة ب لوغات خرة بحال سّپنيولية، حاكيتيا (سّپنيولية لمغريبية ليهودية) ؤ لّادينو بسباب لهجرة ديال ليهود سّيفارديين من سپانيا ل لمغريب، ؤ لفرانساوية، ب لإضافة ل بزاف د لكلمات ديال لعبرية.
دّاريجة ليهودية قريبة ل دّاريجة لي مولّفين لمغاربا ؤ كاتّفاهم معاها، كاتّفاهم شوية معا تّونسية ليهودية، شوية قل معا لّيبية ليهودية، ؤ ماكاتّفاهمش ݣاع معا لعراقية ليهودية. ف 1992 كانو علاين 250.000 واحد كيهضرو بيها ف إسرائيل، ؤ جوايه 9000 ف بلدان خرين. بزاف د ليهود لي عايشين ف لمغريب دابا كيهضرو لفرانساوية بلاصت دّاريجة ليهودية. و هاد لّوغة دابا كاتّعتابر مهددة ب نّقيراض.
تاريخياً، دّاريجة ليهودية كانت كاتّكتب ب لحروف د لعبرية. كاينين إصدارات ديال جورنالات من لّخر د لقرن 19 ؤ نّص لّول د لقرن 20 لي كانو موجّهين ل ليهود لمغاربا ب هاد لّوغة، ؤ تا بعض لكتوبا لي كاتّناول مواضيع دينية، ؤ بزاف منّها كان عندو توجه صهيوني.
كاين تا برنامج ف راديو إسرائيلي ب هاد لّوغة.
فانطا
يسار|تصغير|لوݣو د فانطا. يسار|تصغير|كانيطا د فانطا د فرومبواز يسار|تصغير|قراعي قدام د فانطا. فانطا، (بلألمانية: Fanta)، هي موناضة باردة ديال لݣاز تابعة ل شاريكة ديال كوكا كولا، و عندها كتر من 150 مداق ف لعالم. لمداق اللي معروفا بيه ݣاع هو ديال الليمون.
بدات فانطا ف ألمانيا ف وسط لحرب لعالمية التانية، و ب ضبط ف 1940، ملي ماقدروش الناس يشريو كوكا كولا حيت لميريكان كانت دايرا لحصار على النازيين. ختارع لفرع لألماني ديال كوكا كولا لموناضة جديدة و سماها فانطا على لكلمة لألمانية "فانطازي"، لي تاتعني لخيال، حيت دوزو بزاف د لوقت تيفكرو و يتخيلو باش لقاوه.
لبانضات د لحيداد
لبانضات د لحيداد (ب ) رواية ديال سّتيمپانك ؤ لفنطازيا ديال لكاتب لميريكاني براندن ساندرسون خرجات ف 26 يناير 2016. هاد رّواية هيّا سّاتّة ف سّيرية د ميستبورن، ؤ تّالتة ف سّيرية لفرعية د "واكس ؤ ويين" لي كاتطرا ف لإيرا تّانية، 300 عام مورا لأحدات ديال لكتاب تّالت.
هاد رّواية مسبوقة ب ضلال د الدات (2015) ؤ متبوعة ب لمعدن لمفقود (2022).
سينوپسيس
لبانضات د لحيداد هوما "عقولا د لحديد" أسطورية لي كانو عند لّورد لحاكم، ؤ لي كيتڭال بلي أي واحد خداهوم كاتولّي عندو لقدرات لخارقة ديالو. تا حد ماكان متيّق بلي هاد لحاجة باقة موجودة، ولاكين واحد لباحت من شعب لكاندرا ف مغامرة ديالو، ضرب تصويرة لي كاتبيّن شي حاجة لي تقدر تكون هيّا نيت هاد "لبانضات د لحيداد"، ؤ لباطال د لقصة واكسيليوم لادريان معا عشرانو تصيفط ف مهمة باش يبقشش جيهت مدينة "سيران جّديدة" ؤ يشوف شنو كاين. ف طريقو كيكتاشف لأهداف لحقيقية ديال عمو إدوارن لادريان، لي كيترأّس مونضامة سرية مسمّية راسها "لمجموعة".
حمد بوطالب
حمد بوطالب (مزيود ف 29 غشت 1961 ف بني سيدل) سياسي ؤ موطرجيم ؤ صحافي مغريبي هولاندي، كاينتامي ل حيزب د لعمال لهولاندي. و هوّا رئيس لبلدية د روطردام من 5 يناير 2009.
حياتو
بوطالب تزاد ف عائلة ريفية ف إقليم ناضور، و بّاه كان إمام. ف 1976 هاجر معا مّو و خوتو ل هولاندا، ملي كان ف عمرو 15 عام. من صغرو كان مختالف على دّراري لي فعمرو، ؤ كانت عندو رغبة كبيرة باش يقرا و يتعلم.
بوطالب قرا جيني إليكتريك ب تخصص ف طّيليكوم، ؤ شد ليصونس ديالو من لمدرسة التقنية د هوخيري. تحوّل موراها ل صّحافة، و خدم مراسل ف ڤيرونيكا تيڤي، راديو NOS، و قناة RTL د هولاندا. خدم تا ف دّيپارطومو د لعلاقات لعمومية ف لوزارة د صّحة د هولاندا.
ف 2002، دفع ل أول منصب سياسي ديالو معا حيزب سميتو "ليستة د پيم فورتوين"، ولاكين ماخداش لمنصب حيت طرا ليه خلاف معا سّياسات د لحيزب. عام موراها نضم ل حيزب لعمال لهولاندي.
لكاريير السياسية
ف يناير 2004، خدا بلاصت روب أودكيرك لي كانو تابعينو فضايح، ف لمنصب ديال عضو ف لمجلس لبلدي ديال روطردام. ف 2006، ملي لحيزب ديالو دخل ل لإئتلاف لحوكومي، بوطالب شد منصب ديال سيكريتير د الدولة ف وزارة شّؤون جّتيماعية و لخدمة، وخا لقيادة د لحيزب كانت واعدات بلي غادي يشد منصب أعلى من داكشي. ف تّعيين ديالو، تلقّا نتيقادات من سّياسي ليميني خيرت ڤيلدرز حيت عندو جوج جنسيات (مغريبية و هولاندية)، شّي لي ب نّسبة ل ڤيلدرز كيعني بلي ماعندوش ولاء كامل ل هولاندا.
ف 31 أكتوبر 2008، خدا تعيين كا عمدة د روطردام، ؤ بدا بشكل رسمي ف 5 يناير 2009. حمد بوطالب هوّا أول هولاندي من أصول زماڭرية و مسلمة كيشد منصب ديال عمدة ديال مدينة كبيرة.
ف 2021، كان بوطالب من بين لي ربحو لجايزة ديال أحسن عمدة، لي كاتعطيها لمؤسسة د لعمدات د لمدينة لعالمية.
أعمال
بوطالب كيعجبو شّيعر لعربي، و طرجم متلاً لقصايد ديال أدونيس ل لهولاندية. ف يونيو 2010، عرض بعض لأعمال ديالو لمطرجمة ف مهرجان شّيعر لعالمي ف روطردام. ف 2013 كان عضو ف لّجنة تّحكيمية ديال نفس لمهرجان.
جيلالي بن لمختار سباعي
جيلالي بن لمختار السباعي لإدريسي لهاشمي، هو شاعير و فقيه و مجاهيد مغربي عربي، تولد فمدينة مراكش ف لقرن 18 من أولاد أبي السباع. قاوم لحملة الفرنسية على مصر مابين 1799-1798.
حياتو
صيفطو باه لشيوخ مراكش و سوس باش يقرا مزيان على علوم د اللغة لعربية ؤ لعلوم د الشريعة والشيعر. ومشا ل مصر باش يطلب العلم ومشا للحجاز حاج، وهاد الفترة تزامنت مع لحملة الفرانساوية على مصر، وهادشي لي خلاه يصاوب جيش الحجازيين ويجمع الدعم ؤ لفلوس ؤ لمتطوعين ؤ عين ولد ختو الشريف الحسين قايد على لعسكر ديال الجيلالي. جيلالي بن المختار السباعي لعب دور كبير بزاف فطرد لفرانساويين من مصر، حيت ستنزف لقوات ديالهم بزاف خصوصا القوات البحرية، قاد بزاف ديال المعارك منهم معركة القصير ؤ معركة سمهود، وكانت عندو علاقة بالسلطان لمغربي سليمان بن محمد، وكان مشهور بزاف عند لمصريين فديك الوقت لدرجة قالو انهو هو المهدي المنتظر بحكم سمية ديالو لكاملة محمد الجيلالي بن المختار السباعي ؤ النسب الشريف ديالو الموثق. وكان كيقولو ليه لمؤرخين د مصر "الجيلاني"، "المغربي"، "السباعي"، لكن الجيلاني هي سمية باش معروف. مات نهار الاحد 6 فبراير 1799م متاثر بجراحي صعاب بعد معركة طاحنة بين لقوات ديالو ؤ ديال فرانسا.
يوسف بن تاشفين
تصغير|297x297px|ضريح ديال يوسف بن تاشفين فمراكش يوسف بن تاشفين، سميتو كاملة هي أبو يعقوب يوسف بن تاشفين بن إبراهيم اللمتوني الصنهاجي، تزاد عام 1009 و خدا لحكم عام 1065، و مات عام 1106 فمراكش و تدفن فيها، هو واحد من لحكام ديال دّولة لمرابطية من أصل أمازيغي، (قبيلة لمتونة)، تلقب بأمير المؤمنين و ناصر الدين، مراتو هي زينب النفزاوية، ؤ ولادو هوما علي بن يوسف بن تاشفين و تميمة بنت يوسف بن تاشفين.
عوام 1500
عوام 1500 ؤلا عقد 1500 هوّ عقد ديال الزمان بدا ف 1 يناير 1500 و سالا ف 31 دجنبر 1509.
كرونولوجيا
مقالات د لعقد د 1500: 1500 · 1501 · 1502 · 1503 · 1504 · 1505 · 1506 · 1507 · 1508 · 1509
لطيفة أخرباش
لطيفة أخرباش (مزيودة ف 20 يوليوز 1960 ف تطوان) هيا سياسية ؤ صحافية مغريبية. شغلات مناصب ف مؤسسات إعلامية ؤ حوكومية، منها منصب ديال كاتيبة دولة ف حوكومة لفاسي، ؤ مناصب ديپلوماسية كا سافيرة د لمغريب ف عاداد د لبلدان.
لكاريير
خدات لباك ديالها ف 1978 ف شعبة د صيونص ماط ف مراكش، ؤ دارت لقراية لجاميعية ديالها ف لمعهد لعالي د صّحافة ف رّباط، ؤ موراها لمعهد لفرانساوي د صّحافة ف فرانسا لي تابع ل جاميعة پاري 2، فين خدات دّوكتورا ديالها.
بدات لطيفة أخرباش لكاريير ديالها كا صحافية ف جّورنال ليومي المغرب ف 1981، ؤ موراها ف مجلة لاڤي إيكو من 1991 تال 1995. من 1993 تال 2000 كانت مومتيلة ديال لمغريب ف رّيزو لأورومغاربي د تّكوين ف خدامي د تّيصال لي دارتو لّجنة لؤروپية. كانت أيضا ف لفترة مابين 1992 و 1999 شادة منصب ديال مستشارة د مشروع ف مؤسسة فريديريش ناومان، و نشّطات بين عامي 1990 و2003 ورشات و دورات ديال تّكوين ف مجال تّيصال. كانت ؤستادة ف لمعهد لعالي د لإعلام و تّيصال، ؤ ف 10 شتنبر 2003 عيّنها لماليك محمد سّادس موديرة ديال نفس لمعهد. من 2005 تال 2007، كانت موديرة تحريرية ديال جورنال لأمل، لي كان جورنال جيهاوي كيصدر ب دّاريجة ف سلا. ف مارس 2007، ولّات موديرة د لإداعة لمغريبية.
مابين 15 أكتوبر 2007 ؤ 2012 كانت كاتيبة د دّولة ف ويزارة لخارجية ف لحوكومة ديال عباس لفاسي. ف 2013 ولات سافيرة د لمغريب ل بلغاريا، ؤ ف 2016 سافيرة د لمغريب ف تونس. ف 3 دجنبر 2018، تعيّنات أخرباش موديرة ديالت لهيأة لعالية د تّيصال سّمعي لباصاري.